पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन एवं कोरोना गाइड लाइन का पालन कराने मंगलवार को स्थानीय प्रशासन एवं पुलिस की विशेष सख्ती रही। तहसीलदार वैद्यनाथ वासनिक ने बताया निजी निर्माण कार्यों पर पूर्ण रूप से रोक के बावजूद नगर निरीक्षण के दौरान पतौवापुरा निवासी लोकेश पिता गुल्लीचंद गौली एवं स्टेशन रोड पर लक्ष्मीकांत पिता नंदकिशोर वर्मा द्वारा बाहरी मजदूरों से निर्माण कराया जा रहा था।
इस कारण दोनों पर पांच-पांच हजार रुपए जुर्माना कर काम बंद कराया गया। वहीं वेदिका बेंगल स्टोर्स के संचालक प्रमोद राजपूत एवं बरबतपुर के मुन्नालाल पिता फूलचंद राठौर की दुकान खुली मिलने पर दो- दो हजार रुपए का जुर्माना कर दुकान बंद कराई। कार्रवाई के दौरान टीआई शिवनारायणसिंह मुकाती और अमला मौजूद था। कंटेनमेंट क्षेत्र में पुलिस गश्ती बढ़ाई : ब्लॉक के अधिक संक्रमित क्षेत्र में बनाए गए कंटेनमेंट जोन एवं अन्य क्षेत्रों में इन दिनों पुलिस की गश्ती बढ़ी है। यहां लोगों को घरों में रहने की समझाइश देने के अलावा बाहर से लौटने वाले लोगों के विषय में भी जानकारी ली जा रही है। मंगलवार टीआई शिवनारायण सिंह मुकाती ने पाठई समेत अन्य गांवों में गश्त कर लोगों को सुरक्षित रूप से घरों में रहने को कहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn